Φύλλο εργασίας δομημένης μορφής, Αρχαία ελληνικά Α Γυμνασίου, Ενότητα 6

**Ενότητα 6η : Η ομορφιά δεν είναι το παν**

**Α. ΥΠΟΜΝΗΣΕΙΣ:**

**1)** Ο Αίσωπος ήταν αρχαίος Έλληνας μυθοποιός και μυθογράφος. Θεωρείται ιδρυτής του λογοτεχνικού είδους που σήμερα ονομάζεται παραβολή ή αλληγορία.

Μύθοι του Αισώπου: Πρωταγωνιστές στους μύθους του Αισώπου είναι, ορισμένα ζώα, όπως η αλεπού, ο λύκος, το λιοντάρι, το ελάφι κ.ά. Κυρίως είναι διάλογοι μεταξύ ζώων που μιλούν κι ενεργούν σαν άνθρωποι, ενώ υπάρχουν και μερικοί με ανθρώπους ή θεούς. Πρόκειται για μικρά αφηγήματα, διατυπωμένα με μεγάλη συντομία. Ο χαρακτήρας τους είναι διδακτικός, συμβολικός κι αλληγορικός. Οι μύθοι αυτοί έχουν ιδιαίτερη χάρη, θαυμαστή απλότητα κι άφταστη διδακτικότητα.

**2)** Η ομορφιά γενικά είναι το χαρακτηριστικό ενός ατόμου, ενός τόπου, ενός αντικειμένου ή μιας ιδέας, που προσφέρει μια εμπειρία απόλαυσης, ευχαρίστησης, νοήματος και ικανοποίησης. (αντίθετα: ασχήμια, δυσμορφία).

**3)** Στις μέρες μας δίνουμε μεγάλη σημασία στην εξωτερική εμφάνιση. Ξέρεις πρόσωπα που είναι σημαντικά παρ’ότι δεν είναι πολύ όμορφα;

**Β. ΔΡΑΣΕΙΣ :**

**4)** Αφού διαβάσετε με προσοχή το αρχαίο κείμενο στη σελίδα 44 του βιβλίου σας συνεργαστείτε με τον διπλανό σας για να αποδώσετε στα ν.ε. το κείμενό μας. Θα σας βοηθήσουν τα γλωσσικά σχόλια που παρατίθενται στη σελίδα 45. Αν έχετε δυσκολίες στην προσπέλαση του κειμένου, τέτοιες για τις οποίες δε βρίσκεται η απάντηση στα Γλωσσικά σχόλια, απευθυνθείτε στην καθηγήτριά σας .Στο τέλος του φύλλου εργασίας υπάρχει η μετάφραση.

**5)** Ποιος είναι «ο ήρωας» του μύθου; Σε ποια εποχή του χρόνου και σε ποια περιοχή μεταφερόμαστε**;**

**6)** Ποια μέλη του σώματός του επαινούσε και ποια έψεγε(κατηγορούσε);

[**7)** Ποιο χαρακτηριστικό](https://www.slideshare.net/slideshow/6-86125978/86125978#2)του ελαφιού το βοήθησε να ξεφύγει αρχικά από τους κυνηγούς; Ποιο χαρακτηριστικό του, αντίθετα, αποδείχθηκε μοιραίο;

**8)** Τι έμαθε από αυτήν την πικρή εμπειρία το ελάφι;

**9)** Τι νομίζετε πως διδάσκει ο μύθος αυτός του Αισώπου;

**10)** Για καθεμία από τις παρακάτω φράσεις της νεοελληνικής εκδοχής του μύθου του Αισώπου, να γράψετε την αντίστοιχη φράση στα αρχαία ελληνικά. Για να τις γράψετε στηριχθείτε στο κείμενο των αρχαίων ελληνικών και στις γνώσεις σας.

α) το ελάφι φτάνει κοντά σε μια καθαρή πηγή =

β) το ελάφι πρόσεξε την εικόνα του σώματός του=

γ) τα κέρατα είναι το στολίδι του σώματος =

δ) κατηγορούσε τη λεπτότητα των ποδιών =

ε) πυκνό δάσος =

στ) είμαι άδικος κριτής =

**11)** Αντιστοίχισε τοΑ με το Β:

Α Β

οἰνοποσία επιστημονικό συνέδριο

ἡδύποτο η ενέργεια του να πίνει κανείς

πόσις το κατέβασμα τροφής ή ποτού από το στόμα

συμπόσιο αλκοολούχο ποτό με γλυκιά γεύση

κατάποσις η υπερβολική πόση κρασιού

πρόποσις λόγια που απευθύνει κάποιος εις υγείαν ή

προς τιμήν κάποιου με υψωμένο το ποτήρι

**12)** Να αντιστοιχήσετε την Α στήλη με τη στήλη Β:

Α Β

α. φυλάττω 1. τοκεύς

β. κόπτω 2. ταγός

γ. τίκτω 3. ἐργάτης

δ. σείω 4. ἀγορά

ε. τάσσω 5.σεισμός

στ. ἀγείρω 6.φυλακή

ζ. λανθάνω 7. κόμμα

η. ἐργάζομαι 8.λάθος

[**13) Να κατατάξετε τα παρακάτω ουσιαστικά σε μια**](https://www.slideshare.net/slideshow/6-86125978/86125978#3)από τις κατηγορίες της παρένθεσης:

κροῦσις, , φθορά, νομάς, πράκτωρ, κηδεμών, κλητήρ, θυσία, ὁρισμός, πομπή, ποιητής, νομεύς, τοκετός, τροφός, ἀγγελία, τρόπος, πάθος, δουλεία.

(πρόσωπο που ενεργεί, πάθος-κατάσταση-ενέργεια, αποτέλεσμα ενέργειας)

**14)** Αφού διαβάσεις τη θεωρία για την κλίση της α΄ κλίσης, να κλίνεις τα ονόματα πολίτης και μέλισσα.

**15)** Να μεταφέρετεταπαρακάτωουσιαστικάστον άλλο αριθμό:

Ουσιαστικό άλλος αριθμός

τῶν προφητῶν

ταῖς πείραις

τοὺς κριτὰς

τῶν ῥιζῶν

τὴν ἐλαίαν

τοῖς τεχνίταις

τῆς μαθητρίας

τὰς ἱερείας

ὦ εὐσέβεια

τῶν θυελλῶν

τῆς εὐνοίας]

ὁ ἰδιώτης

ὦ ὁπλῖται

ἡ δουλεία

[**Γ ΑΞΙΟΛΟΓΗΣΗ: 16) Αφηγήσου**](https://www.slideshare.net/slideshow/6-86125978/86125978#4)σε ένα συμμαθητή σου που έλειπε από το μάθημα το μύθο του Αισώπουκαι το μήνυμα που εξάγουμε από αυτόν.

**17)** Τελικά, η ομορφιά είναι το παν; Τι θεωρείτε εσείς πολύ σημαντικό στον άνθρωπο εκτός από την εμφάνιση και με ποια κριτήρια επιλέγετε τους φίλους σας;

**18)** Υποθέστε πως είστε το ελάφι. Να γράψετε στο ημερολόγιό σας τις σκέψεις και τα συναισθήματά σας για το χαρακτηριστικό του σώματός σας που θαυμάζετε και εκείνο που σας δυσαρεστεί.

**19)** Υποθέστε πως είστε ο κυνηγός. Διηγηθείτε σε ένα φίλο σας σε τι χρησίμευσε η ταχύτητα του ελαφιού αρχικά και πώς καταφέρατε να το πιάσετε τελικά.

**20)** Ποιον άλλο μύθο του Αισώπου θυμάστε; Παρουσιάστε τον όσο καλύτερα μπορείτε στην τάξη σας.

**21)** Να κλίνετε στο τετράδιόσας ταουσιαστικά: ὁ κομήτης, ὁ μανδύας, ἡ θάλασσα, ἡ ψυχή

**22)** Να σχηματίσετετη γενική και τη δοτική του ενικού στα παρακάτω ουσιαστικά.

• ἡ χώρα • ἡ ῥῐζα• ἡ πεῖνα• ἡ μέλῐσσα• ἡ γλῶσσα• ἡ τράπεζα •ἡ θάλᾰσσα

**Μετάφραση**

Ένα μεγαλόσωμο ελάφι σε εποχή καλοκαιριού, καθώς διψούσε, φτάνει κοντά σε κάποια καθαρή και βαθιά πηγή και, αφού ήπιε όσο (νερό) ήθελε,παρατηρούσε τη μορφή του σώματόςτου. Και κυρίως επαινούσε τη φύση των κεράτων του με την ιδέα ότι αυτά ήταν στολίδι για όλο το σώμα του. Αντίθετα, κατηγορούσε τα λεπτά του πόδια, επειδή, κατά τη γνώμη του, δεν μπορούσαν να αντέξουν όλο το βάρος του. Και ενώ ασχολούνταν με αυτά, ξαφνικά ακούγεται γάβγισμα σκυλιών και κυνηγοί το πλησιάζουν. Αυτό άρχισε να τρέχει ορμητικά, για να ξεφύγει, και, όσο έτρεχε σε ομαλό έδαφος, σωζόταν από την ταχύτητα των ποδιών του. Όταν όμως έφτασε σε αδιαπέραστο και πυκνό δάσος, επειδή του μπλέχτηκαν τα κέρατα, παγιδεύτηκε και έμαθε εξ’ ιδίας πείρας ότι πράγματι ήταν άδικος κριτής των ατομικών του γνωρισμάτων, γιατί κατηγορούσε αυτά που το έσωζαν, ενώ επαινούσε αυτά που το πρόδωσαν.